Odense Adresse-Contoirs Efterretninger, 1828-02-01
Græsketyrkiske Anliggender. J Forbindelse med de sidstmeldte Efterretninger fra Smyrna, er fra den østerrigske Generalkonsul sammesteds indløbet en Bekjendtgjørelse til Børsen i Triest angaaende den af de allierede Magters Ambassadeurer afgivne Erklæring, hvorefter de, i Overeenstemmelse med Traktatens Aand, siden det i samme forudseete Tilfælde er indtruffet, at en af det krigførende Parter ikke vil antage de gjorte Fredsforslag, have besluttet at forbyde enhver Cransport af Tropper, Krigsmunition og Levnetsmidler til det græske Fastlands Havne og Øerne, hvor Krigens Skueplads befinder sig De gjensidige Rustninger beskrives endnu som frygtelige. J Konstantinopel ere alle Muselmænd fra 19 til 60 Aar opfordrede til Vaaben. Cahir=Pascha er beordret med 20,000 Md. til Hellespont, Husney Bey udnævnt til Kommandant for Leiren i Adrianopel og Seraskier af Silistrig til Kommandant ved Donau=Armeen, der alt er 80,000 Mk. stærk - paa Papiret. Ogsaa i Bosnien drives Krigsrustningerne med Jver; alt stridbart Mandskab bevæbnes og Fæstningerne istandsættes, hvorhos Gouvernøren, Mehmed Pascha, har bekjendtgjort, at Man Jntet har at befrygte for den fredelskende Nabo Østerrig, selv i Tilfælde at denne Magt skulde opstille en Observations=Armee paa Grændsen. Storherrens bebudede Afreise til Adrianopel forøger Frankernes Angest; Enhver skynder sig at komme bort og fra Morgen til Aften sees Lastdragere at slæbe Kufferter og Pakker ombord paa Skibene. Det tyrkiske Kancellie bestormes af Mennesker, som søge Toldbeviser, hvilke Vedkommende, ryggende i af deres Pibe, bevilge eller afslaae dem. Den Rolighed, hvormed dette skeer, er heel afstikkende med de Ansøgendes Utaalmodighed. Porten lover imidlertid Alle, som ville blive og forholde sig roligt, sin Beskyttelse fremdeles. Der er og givet befaling til Oprettelsen af en Celegraf=Linie fra Hellespontens Bred paa den asiatiske Side lige til Smyrna. Sultanen bliver sin hidtil udviste Karakteer urokkelig troe, og leder selv alle disse nye Indretninger med stor Eftertryk. Ja, han har endog ladet en Forsamling af Rigets Notabler (de saakaldte Avans eller rigeste Godseiere) indkalde til Konstantinopel, hvor hver Dag flere af dem indtræffe fra Provindserne. Dette er det første Exempel af sit Slags i Tyrkiet, hvoraf Man, hvis ingen hindringer møde, lover sig vigtige Forandringer i det ottomanske Riges indre Organisation. Noget lignende fandt Sted i Sultanens første Regjeringsaar 1807, da Mustapha Bairaktar var Storvizir, men dengang kuldkastedes Planen ved hans Død og Janitskarernes Despotisme. Det hedder og, at Man kan vente et Mindeskrift fra Porten om de sidste Forhandlinger, som den med en Note, hvori der føres Klage over Ambassadeurernes Forhold, ved den nederlandske Gesandt vil lade tilstille Hofferne i London, Paris og Petersburg, og hvoraf Misforstaaelsernes Bilæggelse haabes at skulle blive følgen. Paa russisk Side skal en Deel af Fodgarden alt være ankommen til Kjew og en Afdeling af det pohlske Jnfanterie være passeret Bugfloden. Til Odessa er kommet befaling fra Petersburg om to Krigsbriggers Udrustning, hvis Afseiling dog hidtil er forhindret af Storm og Driviis. Forbuddet imod at sende Handelskibe til Middelhavet har været nærved at foranledige Uordener i Oczakow, da Militairgouvernøren vilde udstrække det til Skibe under fremmed Flag; men, paa nogle engelske Skibskapitainers Klage derover til deres Konsul, hævede Grev Pahlen det igjen for disse. Efter en Koureers Ankomst fra Konstantinopel mærkedes den 4 Januar stor Bevægelse i Hr. v. Minciakys Hotel i Jassy og Frygten for hans Afreise vakte almindelig Bestyrtelse. Til Jsmail, Kilia og de øvrige Fæstninger ved Donaumundingerne ere afgaaede nye Troppeforstærkninger, for at sikre dem imod et Overfald, da Tyrkerne overfor have en befæstet Leir, som anslaaes til 20,000 Mk. og det skal alt paa dette Punkt være kommet til nogle smaae Skjærmydsler imellem de russiske og tyrkiske Soldater. Dødeligheden skal være betydelig imellem de russiske Besætninger paa Grund af Jsmails sumpige Beliggenhed. For at modsætte sig en Overgang af de russiske Tropper, have Tyrkerne og posterert et stort Antal Kanonskalupper paa den Arm af Donauen, som danner Mundingen Suline. Sandsynlig har en ved hine Sammenstød forefalden Misforstaaelse givet Anledning til den i Tidenden fra Cork for fuld Alvor meddeelte vigtige Nyhedt, som ingen Gjendrivelse behøver, om et stort Slag imellem Russerne og Tyrkerne, hvori de sidste have fægtet som Løver og aldeles slaaet Fienden. Mere Troeværdighed fortjener en Dresdener Tidende, som udlader sig saaledes: "Trods alle Tyrkernes og Russernes store Forberedelser, kan Man vædde paa, at der ingen Krig bliver. Beviset herfor tages deels af Fyrst Metternichs Viisdom, deels af de Corps Seier i Engelland og deels af den franske Regjerings Ligegyldighed for en Krig, som ingen Fordeel kan bringe den. Vel ikke heller uden Føie antager Man, at hvis Grækenlands Pacifikation ikke kan opnaaes uden ved en Krig, som dog vilde stride ligemeget imod Traktaten af 6 Juli som Fornuft og Politik, Fiendtlighederne dog først kunde begynde til Foraaret, og at der inden den Tid kan indtræffe Begivenheder i Europa, som kunne frembringe en heel anden Vending i Østens Anliggender. Saaledes ymter Man siden Ministerforandringer, i Engelland allerede om, at der om kort Tid vil blive skikket en Diplomatiker fra London til Konstantinopel, for at oprette den venskabelige Forstaaelse med Porten paa ny.